ET Euroopa Liidu Teataja C 296/28

TEATIS NAFTA JA MAAGAASI UURIMISLOA (TÄHIS BIANCAVILLA) TAOTLEMISE KOHTA

ITAALIA VABARIIK – SITSIILIA MAAKOND

ASSESSORATO REGIONALE INDUSTRIA (MAAKONNA TÖÖSTUSMINISTEERIUM) – DIPARTIMENTO REGIONALE DELL’INDUSTRIA E DELLE MINIERE (TÖÖSTUSE JA KAEVANDUSTE OSAKOND)

UFFICIO REGIONALE PER GLI IDROCARBURI E LA GEOTERMIA (MAAKONNA SÜSIVESINIKE JA GEOTERMILISE ENERGIA OSAKOND) (U.R.I.G.)

2009/C 296/10

Äriühing EniMed – Eni Mediterranea Idrocarburi S.p.A., kelle registrijärgne asukoht on Strada Statale 117 bis – Contrada Ponte Olivo, 93012 Gela CL, ITALIA – C.F. 12300000150 ja kes on 50 %-lise osalusega ainuõiguslik esindaja ning äriühing Edison S.p.A., kelle registrijärgne asukoht on Foro Buonaparte 31, 20121 Milan MI, ITALIA ja kelle osalus on 50 %, esitasid 12. juunil 2009. aastal Sitsiilia maakonnavalitsuse tööstusministeeriumile (aadress: Via Ugo La Malfa no 87/89, 90146 Palermo PA, ITALIA), kes on pädev asutus kaevandamislubade andmiseks, taotluse saada seaduse L.R.S. 3.7.2000 nr 14 (millega võetakse üle direktiiv 94/22/EÜ) kohane luba vedelate ja gaasiliste süsivesinike uurimiseks uuringualal, mida nimetatakse kokkuleppeliselt „Biancavilla”; ala suurus on 7 400 ha (74,00 km2) ja see asub Sitsiilia saare põhja- ja idaosas, Enna ja Catania provintside territooriumil. Kõnealune ala piirneb lõunas loaga „Paternò” (Edison 100 %) hõlmatud alaga ning muudes suundades vabade aladega.

Taotlus hõlmab Enna provintsi järgmisi kommuune: Centuripe ja Regalbuto. Taotlus hõlmab Catania provintsi järgmisi kommuune: Adrano, Biancavilla, Santa Maria di Licodia ja Regalna.

Luba taotletakse hulktahuka kujulisel maa-alal, mis on piiritletud punkte A, B, C, D ja E ühendava pideva joonega.

Punktid on määratud järgmiselt:

A. punkt asub 475 meetrit üle merepinna ja 420 meetrit Contrada Grotte Rossest kirdes asuva maja kagunurgas;

B. punkt asub Contadina Paricchias 648 meetrit üle merepinna asuva maja loodenurgas;

C. punkt asub C. Ingiullas, 615 meetrit üle merepinna ja 400 meetrit Chiusa di Don Ascenziost asuva maja loodenurgas;

D. punkt asub Villaggio S. Francescosse viiva tee ristumiskohas S. Maria Licodia ja Ragalna Ovesti vahelise teega, ning langeb kokku loaga „Paternò” hõlmatud uuringuteala punktiga „B”;

E. punkt asub Regalbuto S. Maria della Croce kiriku kellatorni kohal ja langeb kokku loaga „Paternò” hõlmatud uuringuala punktiga „A”.

Geograafilised koordinaadid

Punkt Põhjalaius Idapikkus (M. Mario) A 37°41′37″,562 2°22′21″,065 B 37°40′45″,437 2°23′19″,485 C 37°39′07″,573 2°25′33″,957 D 37°37′51″,000 2°28′53″,000 E 37°38′57″,367 2°11′20″,230

Huvitatud isikud võivad esitada konkureeriva taotluse asjaomase maa-ala kohta 90 päeva jooksul pärast käesoleva teatise avaldamist Euroopa Liidu Teatajas; pärast nimetatud tähtaega saadud taotlusi vastu ei võeta. Uurimisloa andmise dekreet võetakse vastu konkureerivate taotluste esitamiseks määratud tähtajale järgneva kuue kuu jooksul. Direktiivi 94/22/EÜ artikli 5 lõike 1 kohaselt anname teada, et luure-, uurimis- ja tootmislubade andmise kriteeriumid on juba avaldatud Euroopa Ühenduste Teatajas nr C 396, 19. detsember 1998, viitega Itaalia Vabariigi presidendi 25. novembri 1996. aasta seadusandlikule dekreedile nr 625 (avaldatud Itaalia ametlikus teatajas Gazzetta ufficiale della Repubblica Italiana nr 293, 14. detsember 1996), millega võetakse eespool nimetatud direktiiv üle ja rakendatakse Itaalia õigusruumis, ning osutatud kriteeriume on täpsustatud eespool nimetatud 3. juuli 2000. aasta Sitsiilia maakonnaseaduses nr 14 (avaldatud Itaalia ametlikus teatajas Gazzetta ufficiale della Repubblica Italiana nr 32, 7. juuli 2000).

Luure-, uurimis- ja tootmistegevust ning tegevuse peatamist reguleerivad tingimused ja nõuded on sätestatud eespool nimetatud Sitsiilia Maakonna seadusega ning standardspetsifikaadiga, mis on ette nähtud maakonnavalitsuse tööstusministeeriumi (assessore per l'industria) määrustega 30. oktoober 2003 nr 91 ja 20. oktoober 2004 nr 88 (avaldatud 14. novembri 2003. aasta Gazzetta Ufficiale della Regione Siciliana (Sitsiilia Maakonna Teataja) nr 49, I osa ja 5. novembri 2004. aasta Gazzetta Ufficiale della Regione Sicilianas (Sitsiilia Maakonna Teataja) nr 46, I osa).

Taotluse dokumente hoitakse maakonnavalitsuse tööstusministeeriumi kaevanduste osakonna maagaasi- ja naftavarude ning maapõueenergia teenistustes (Ufficio Regionale per gli Idrocarburi e la Geotermia del Dipartimento Regionale dell’Industria e delle Miniere) (aadress: Via Ugo La Malfa 101, 90146 Palermo PA, ITALIA), kus kõikidel huvitatud isikutel on võimalik nendega tutvuda.